เรานั่งรถผ่านถนนพระราม 4 บ่อยค่ะ น่าจะผ่านร้านนี้แล้วรอบมากแล้ว แต่ไม่เคยสังเกตว่ามีร้านอาหารอีสาน ตอนไปทานก็ยังงงๆว่ามีด้วย

-บรรยากาศ-
ตัวรานเป็นตึกแถว ค่อนข้างกว้างค่ะ ภายในเปิดโล่ง สว่างๆ มีพัดลมติดข้างกำแพง ทางร้านจะปรุงอาหารหน้าร้าน ลูกค้าสามารถเลือกนั่งทานอาหารทั้งในร้าน และด้านหน้าร้านที่ทางร้านจัดที่ไว้ให้ได้ค่ะ

-เมนูของทางร้าน-
อาหารอีสาน และขนมหวานมีพุดดิ้งมะพร้าวอ่อน และเต้าฮวยฟรุ๊ตสลัด แต่ของหวานมีแค่บางวันค่ะ

-เมนูที่ได้ทาน-
ขอเล่าก่อนค่ะว่าอพเราเดินไปถึง แบบยังไม่สั่งอาหารก็จะมีคนเอาน้ำจิ้มแจ่ว และผักสดมาเสิร์ฟให้เลย ซึ่งจะบกว่าน้ำจิ้มแจ่วหน้าตาน่าทานมาก 55 ไม่รู้เป็นกลเม็ดหรืออะไร เราเลยขดไม่ได้ที่จะต้องสั่ง "คอหมูย่าง" (60 บาท) ไปโดยไม่รู้ตัว ^___^ คอหมูย่างของทางร้านหมักมากลมกล่อมค่ะ มีมันแทรกกำลังดี ย่างมาร้อนๆ ทานกับข้าวเหนียว น้ำจิ้มแจ่ว และผักสดนี่เด็ดเลย

ต่อที่ "ต้มแซ่บกระดูกอ่อนหมู" (60 บาท) ต้มแซ่บจะเสิร์ฟมาแบบร้อนๆ หอมๆเลย พอเราชิมคำแรกแล้ว เอิ่ม....คือดีมากค่ะ รสชาติจัดจ้านมาก หอมสมุนไพร มีรสเปรี้ยว เผ็ด เค็ม แบบกำลังดีเลย กระดูกหมูกรึบๆ

ส่วน "ตำหอยดอง" (50 บาท) เราสั่งแบบใส่พริก 2 เม็ดค่ะ ทางร้านตำแบบใส่ผักชีฝรั่งหอมๆมาด้วย เข้ากันกับหอยดอง รสชาติตำหอยดองจะออกเปรี้ยว เค็ม เผ็ดกำลังทาน อร่อยเลย เรานี่ทานเกลี้ยง

เรียกได้ว่าอาหารที่เราได้ทานของที่ร้าน อร่อยทุกอย่างเลย จนเราต้องถามพี่เจ้าของร้านว่าเค้าเปิดปิดกี่โมงค่ะ

-การบริการ-
เราไปช่วงเย็นๆ มีลูกค้ามาเรื่อยๆจนโต๊ะเต็มนะคะ แต่ทางร้านก็มีที่นั่งน้าร้านด้วย อาหารรอไม่นานค่ะ

-การเดินทาง-
ร้านอยู่บนถนนพระราม 4 ข้างปั๊มน้ำมัน Caltex ก่อนถึงศาลแรงงานกลางค่ะ

-ที่จอดรถ-
สามารถจอดรถได้ข้างทาง ริมถนนหน้าร้าน หรือที่จอดด้านหลังร้านค่ะ

KiMCHi WaSaBi
03/09/2016